ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ రోగులపై పోగాకు వినియోగం యొక్క ప్రభావాన్ని అంచనా వేయడానికి అధ్యయనం
అందుబాటులో ఉన్న శాస్త్రీయ ఆధారాల ప్రకారం.. పొగాకు వినియోగంపై మే 11, 2020న ప్రపంచ ఆరోగ్య సంస్థ విడుదల చేసిన ప్రకటన , 28–07–2020 న కేంద్ర ఆరోగ్య మరియు కుటుంబ సంక్షేమ మంత్రిత్వశాఖ విడుదల చేసిన అడ్వైజరీ ‘కోవిడ్ 19 సంక్షోభం మరియ భారతదేశంలో పొగాకు వినియోగం’ ప్రకారం..
అడ్వైజరీ కాపీ https://www.mohfw.gov.in/pdf/COVID19PandemicandTobaccoUseinIndia.pdf. లింక్లో అందుబాటులో ఉంది.
అందుబాటులో ఉన్న ప్రపంచ, భారతీయ శాస్త్రీయ ఆధారాల ప్రకారం అకాల మరణాలకు పొగాకు వినియోగం ప్రధాన కారణం. అంతేకాకుండా అసంక్రమిత వ్యాధులైన క్యాన్సర్, గుండెపోటు, ఊపిరితిత్తుల సంబంధిత వ్యాధులకు పొగాకు ప్రధాన కారణమిన పలు అధ్యయనాలు చెబుతున్నాయి. అంతేకాకుండా భారత దేశంలో40 శాతం క్షయ సంబంధిత కేసులకు ధూమపానమే ప్రధాన కారణమని పలు అధ్యయనాలు చెబుతున్నాయి.
పొగాకు వినియోగాన్ని నిరోధించడానికి ప్రభుత్వం అనేకరకాల చర్యలు చేపట్టింది. అందులో ప్రధానమైనవి ఈ విధంగా ఉన్నాయి..
సిగరెట్లు, ఇతర పొగాకు ఉత్పత్తుల వాడకాన్ని నియంత్రించడానికి పొగాకు ఉత్పత్తుల వర్తకం, వాణిజ్యం, ఉత్పత్తి, సరఫరా, పంపిణీకి సంబంధించిన ప్రకటనలను నియంత్రించే సమగ్ర ‘కోప్టా 2003’ చట్టం 2003వ సంవత్సరం నుంచి అమల్లోకి వచ్చింది. కోప్టా 2003 చట్టం ప్రకారం బహిరంగ ప్రదేశాల్లో ధూమపానం నిషేధించడమైంది. అంతేకాకుండా మైనర్లకు పొగాకు ఉత్పత్తుల అమ్మకాలను కూడా నిషేధించారు. విద్యాసంస్థలకు వంద గజాల పరిధిలో పొగాకు ఉత్పత్తుల అమ్మకం, ఉత్పత్తులపైనా నిషేధం విధించారు. పొగాకు ఉత్పత్తుల ప్రత్యక్ష, పరోక్ష ప్రకటనలను నిషేధించడంతోపాటు ఉత్పత్తులపై ఆరోగ్య హెచ్చరికలను ప్రదర్శించడం తప్పనిసరి చేశారు.
పొగాకు వినియోగం వల్ల కలిగే దుష్ప్రభావాలపై అవగాహన కల్పించే లక్ష్యంతో 2007–08 సంవత్సరంలో జాతీయ పొగాకు నియంత్రణ కార్యక్రమంని ప్రారంభించారు.
కోప్టా 2003 చట్టంలోని నిబంధనలను సమర్థవంతంగా అమలు చేస్తున్నారు. ప్రపంచ ఆరోగ్య సంస్థ పొగాకు నియంత్రణ మార్గదర్శకాలు సులభతరంగా అమలయ్యే చూడడం కోసం పొగాకు వ్యసనాన్ని విడిచిపెట్టడంలో ప్రజలకు సహాయం చేసే పొగాకు విరమణ కేంద్రాలను ఏర్పాటు చేశారు.
పొగాకు వినియోగంపై ప్రజల్లో అవగాహన కల్పించేలా సినిమాలు, టీవీ కార్యక్రమాలను క్రమబద్ధీకరించారు. పొగాకు వినియోగిస్తున్న దృశ్యాలు ప్రసారమవుతున్న సందర్భాల్లో చట్టపరమైన హెచ్చరికలు ప్రసారం అయ్యేలా నిబంధనలు అమలు చేస్తున్నారు. అంతేకాకుండా పొగాకు ఉత్పత్తుల ప్రధాన భాగంలో 85 శాతం ప్రాంతాన్ని ఆరోగ్య హెచ్చరికలు కనిపించేలా నిబంధనలు అమలు చేస్తున్నారు. కొత్తగా పేర్కొన్న ఆరోగ్య హెచ్చరికల్లో క్విట్లైన్ నంబర్1800112356ను కూడా చేర్చారు.
పొగాకు విరమణ సేవల్లో భాగంగా జాతీయ ఆరోగ్య మరియు కుటుంబ సంక్షేమ మంత్రిత్వశాఖ “mCessation” పేరుతో జాతీయ స్థాయిలో నేషనల్ టోబాకో క్విట్లైన్ను ప్రారంభించింది. ఈ కార్యక్రమం ద్వారా పొగాకు వినియోగాన్ని వదిలిపెట్టాలనుకునే వారి వద్దకు చేరుకోవడానికి, రాతపూర్వక సందేశాలు, ఫోన్కాల్స్ చేయడం ద్వారా పొగాకు వినియోగాన్ని విరమించేలా సహకరిస్తుంది.
టొబాకో ఫ్రీ ఎడ్యుకేషనల్ ఇన్స్టిట్యూన్స్కు కోప్టా చట్టం 2003, సెక్షన్ 6ను విజయవంతంగా అమలు చేయడానికి రాష్ట్రాలు, కేంద్రపాలిత ప్రాంతాలకు మార్గదర్శకాలు జారీచేయబడ్డాయి.
ఆహార పదార్థాల్లో పొగాకు, నికోటిన్ వినియోగిండాన్ని ఆహార భద్రతా ప్రమాణా సంస్థ  నిషేధించింది. ఆహార భద్రతా మరియ ప్రమాణాల చట్టం–2006 మేరకు ఈ మేరకు 2011లో మార్గదర్శకాలు జారీ చేసింది.
కేంద్ర ఆరోగ్య, కుటుంబ సంక్షేమశాఖ సహాయ మంత్రి డాక్టర్ భారతి ప్రవీణ్ పవార్ రాజ్యసభకు మంగళవారం ఈ మేరకు లిఖిత పూర్వకంగా సమాధానమిచ్చారు.
సాంస్కృతిక మంత్రిత్వ శాఖ
వంద కోట్ల టీకాలు వేసిన ఘనతను సాధించిన సందర్భంగా, 100 స్మారక చిహ్నాలను త్రివర్ణ శోభితంగా విద్యుత్ దీపాలతో ప్రకాశవంతం చేసిన - భారత పురావస్తు శాఖ
కీలక ముఖ్యాంశాలు :టీకాలు వేసిన సిబ్బంది, పారిశుధ్య సిబ్బంది, అనుబంధ వైద్య సిబ్బంది, సహాయక కార్మికులు, పోలీసు సిబ్బంది వంటి కరోనా యోధుల పట్ల కృతజ్ఞతా వ్యక్తీకరణగా - స్మారక చిహ్నలను ప్రకాశవంతం చేయడం.త్రివర్ణ శోభితంగా ప్రకాశవంతం చేసిన వంద స్మారక చిహ్నాలలో యునెస్కో గుర్తింపు పొందిన ప్రపంచ వారసత్వ ప్రదేశాలు కూడా ఉన్నాయి.
ప్రపంచంలోనే అతిపెద్ద మరియు వేగవంతంగా టీకాలు వేసే కార్యక్రమాల్లో ఒకటిగా, భారతదేశం వంద కోట్ల కోవిడ్ టీకాలు వేసిన ఘనతను సాధించిన సందర్భంగా, కేంద్ర సాంస్కృతిక మంత్రిత్వ శాఖ పరిధిలోని భారత పురావస్తు శాఖ, దేశవ్యాప్తంగా వంద స్మారక చిహ్నాలను త్రివర్ణ శోభితం గా విద్యుత్ దీపాలతో అలంకరిస్తోంది. కోవిడ్ మహమ్మారి కి వ్యతిరేకంగా పోరాటంలో నిర్విరామ కృషి చేసి, సహకరించిన, కరోనా యోధుల పట్ల గౌరవం మరియు కృతజ్ఞతగా, స్మారక చిహ్నలను ప్రకాశవంతం చేసే ఈ కార్యక్రమాన్ని చేపట్టడం జరిగింది.
హుమాయూన్ సమాధి
యునెస్కో గుర్తింపు పొందిన ప్రపంచ వారసత్వ ప్రదేశాలైన - ఢిల్లీలోని ఎర్రకోట, హుమాయూన్ సమాధి, కుతుబ్ మినార్; ఉత్తర ప్రదేశ్లోని ఆగ్రా కోట, ఫతేపూర్ సిక్రీ; ఒడిశాలోని కోణార్క్ ఆలయం; తమిళనాడులోని మామల్లపురం రథ దేవాలయాలు; గోవాలోని సెయింట్ ఫ్రాన్సిస్ అస్సిసి చర్చి; ఖజురహో; చిత్తూరు కోటలు; రాజస్థాన్ లోని కుంభల్ గఢ్; బీహార్ లోని పురాతన నలంద విశ్వవిద్యాలయం త్రవ్వకాలలో బయల్పడ్డ శిథిలాలు; ఇటీవల ప్రపంచ వారసత్వ హోదా లభించిన గుజరాత్ లోని ధోలవీర లతో సహా వంద స్మారక చిహ్నాలను త్రివర్ణ శోభితంగా, విద్యుత్ దీపాలతో అలంకరిస్తున్నారు.
సూర్య దేవాలయం, కోణార్క్
ఎర్ర కోట
మహమ్మారిని సమర్థవంతంగా ఎదుర్కొవడంలో దేశానికి సహాయపడటానికి తమ కర్తవ్యాని కి మించి కృషి చేసిన - టీకాలు వేసిన సిబ్బంది, పారిశుధ్య సిబ్బంది, అనుబంధ వైద్య సిబ్బంది, సహాయక కార్మికులు, పోలీసు సిబ్బంది వంటి కరోనా యోధులు, మానవజాతికి చేసిన నిస్వార్థ సేవలకు కృతజ్ఞతలు తెలియజేయడానికీ, అదేవిధంగా, భారతదేశం వంద కోట్ల టీకాలు వేసిన ఘనతను సాధించిన సందర్భంగా, వంద స్మారక చిహ్నాలు 2021 అక్టోబర్, 21 రాత్రి త్రివర్ణ శోభితంగా ప్రకాశిస్తూ ఉంటాయి.
ఖజురహో
వైరస్ వ్యాప్తిని నియంత్రించడంలో, మూడవ దశ రాకుండా నిరోధించడంలో, టీకాలు వేసే కార్యక్రమం ముఖ్యమైన పాత్ర పోషించింది. అదేవిధంగా, వంద కోట్ల కోవిడ్ టీకా మోతాదులను వేయడం ద్వారా చైనాతో పాటు బిలియన్ మోతాదులు వేసిన జాబితాలో చేరిన ఏకైక దేశం గా భారత్ అవతరించింది.
ప్రకాశవంతంగా చేయడం కోసం గుర్తించిన వంద స్మారక చిహ్నాల జాబితాను చూడటానికి దయచేసి ఇక్కడ నొక్కండి.
రక్షణ మంత్రిత్వ శాఖ
"ఎక్సర్సైజ్ యుధ్ అభ్యాస్-23" విన్యాసాలకు బయలుదేరిన భారత బృందం
అమెరికాలోని అలస్కా ఫోర్ట్ వైన్రైట్లో ప్రారంభం కానున్న "ఎక్సర్సైజ్ యుధ్ అభ్యాస్-23" విన్యాసాలు
"ఎక్సర్సైజ్ యుధ్ అభ్యాస్" యొక్క 19వ ఎడిషన్ 25 సెప్టెంబర్ నుండి 8 అక్టోబర్ 2023 వరకు అమెరికాలోని అలస్కాలోని ఫోర్ట్ వైన్రైట్లో నిర్వహించబడుతోంది. ఇది భారత సైన్యం మరియు యునైటెడ్ స్టేట్స్ ఆర్మీ సంయుక్తంగా నిర్వహించే వార్షిక విన్యాస కార్యక్రమం. గత విన్యాస కార్యక్రమం నవంబర్ 2022లో భారతదేశంలోని ఉత్తరాఖండ్లోని ఔలిలో నిర్వహించబడింది. 350 మంది సిబ్బందితో కూడిన భారత సైన్యం ఈ ఏడాది సైనిక విన్యాసాలలో పాల్గొంటుంది. భారతదేశం వైపు నుండి ప్రధాన బెటాలియన్ మరాఠా లైట్ ఇన్ఫాంట్రీ రెజిమెంట్కు అనుబంధంగా ఉంది. 1వ బ్రిగేడ్ పోరాట బృందం యొక్క 1-24 పదాతిదళ బెటాలియన్ అమెరికా వైపు నుండి పాల్గొంటుంది. ఐక్యరాజ్యసమితి శాంతి పరిరక్షక కార్యకలాపాలను నిర్వహించడంలో పరస్పర చర్యను పెంపొందించడానికి ఇరుపక్షాలు వ్యూహాత్మక విన్యాసాలను శ్రేణిని అభ్యసిస్తాయి. ఇరువైపుల ఇందులో భాగంగా సిబ్బంది తమ అనుభవాలు, ఉత్తమ అభ్యాసాలను పంచుకోవడ వివరణాత్మక చర్చలు కూడా నిర్వహిస్తారు. ఐక్యరాజ్యసమితి ఆదేశంలోని VII అధ్యాయం కింద 'పర్వత/అత్యయిక వాతావరణ పరిస్థితులలో సమీకృత యుద్ధ సమూహం యొక్క ఉపాధి' ఈ వ్యాయామం యొక్క ఇతివృత్తం. ఎంపిక చేసిన అంశాలపై కమాండ్ పోస్ట్ వ్యాయామం మరియు నిపుణుల అకడమిక్ చర్చలు కూడా షెడ్యూల్లో భాగంగా ఉంటాయి. ఫీల్డ్ ట్రైనింగ్ ఎక్సర్సైజ్ పరిధిలో బ్రిగేడ్ స్థాయిలో శత్రు శక్తులకు వ్యతిరేకంగా ఇంటిగ్రేటెడ్ బ్యాటిల్ గ్రూప్ల ధ్రువీకరణ, బ్రిగేడ్/ బెటాలియన్ స్థాయిలో ఇంటిగ్రేటెడ్ సర్వైలెన్స్ గ్రిడ్, హెలిబోర్న్/ఎయిర్బోర్న్ ఎలిమెంట్స్ మరియు ఫోర్స్ మల్టిప్లయర్ల ఉపాధి, లాజిస్టిక్స్ మరియు క్యాజువాలిటీ మేనేజ్మెంట్ యొక్క ధృవీకరణ ఉన్నాయి. ఎత్తైన ప్రదేశాలు మరియు విపరీతమైన వాతావరణ పరిస్థితులకు వర్తించే వైద్య సహాయం తరలించడం మరియు పోరాడడం వంటి ఇతర అంశాలను ఉన్నాయి. ఈ వ్యాయామం పోరాట ఇంజినీరింగ్, అడ్డంకుల క్లియరెన్స్, గని మరియు ఇంప్రూవైజ్డ్ ఎక్స్ప్లోజివ్ డివైసెస్ వార్ఫేర్తో సహా విస్తృత స్పెక్ట్రమ్ పోరాట నైపుణ్యాలపై కసరత్తులలో అభిప్రాయాల మార్పిడి మరియు ఉత్తమ అభ్యాసాలను కూడా కలిగి ఉంటుంది. "ఎక్సర్సైజ్ యుధ్ అభ్యాస్" రెండు సైన్యాలు పరస్పరం ఒకరి నుండి మరొకరు నేర్చుకోవడానికి మరియు ఇరు సైన్యాల మధ్య బంధాలను మరింత బలోపేతం చేయడానికి వీలు కల్పిస్తుంది.
ప్రధాన మంత్రి కార్యాలయం
ప్రధానమంత్రి మరియు ఒమాన్ సుల్తాన్ మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ ఈ రోజు ఒమాన్ సుల్తాన్ గౌరవనీయులు హైతం బిన్ తారిఖ్ తో టెలిఫోన్ లో మాట్లాడారు.
కోవిడ్-19 మహమ్మారి విజృంభిస్తున్న నేపథ్యంలో తలెత్తిన ఆరోగ్య సమస్యలు, ఆర్ధిక సవాళ్ల గురించీ, వాటిని పరిష్కరించడానికి తమ తమ దేశాల్లో చేపట్టిన చర్యల గురించీ, ఇరువురు నాయకులు చర్చించారు. ఈ సంక్షోభాన్ని అధిగమించడానికి పరస్పరం తగిన సహకారాన్ని ఇచ్చి పుచ్చుకోవాలని వారు అంగీకరించారు.
ప్రస్తుత పరిస్థితిలో ఒమాన్ లో ఉన్న భారతీయుల రక్షణ, శ్రేయస్సు గురించి ఆందోళన చెందవద్దని, గౌరవనీయులు సుల్తాన్ భారత ప్రధానమంత్రికి హామీ ఇచ్చారు. భారతదేశంలో ఉన్న ఒమాన్ పౌరుల విషయంలో భారత ప్రభుత్వం అందించిన మద్దతుకు ఆయన కూడా ప్రధానమంత్రికి కృతజ్ఞతలు తెలియజేశారు.
గౌరవనీయులు దివంగత సుల్తాన్ ఖబూస్ మృతి పట్ల ప్రధానమంత్రి తన సంతాపాన్ని పునరుద్ఘాటించారు. గౌరవనీయులు సుల్తాన్ హైతం పాలనకు ప్రధానమంత్రి తన శుభాకాంక్షలు తెలియజేశారు. ఒమాన్ ప్రజలకు శాంతి, సౌభాగ్యాలు కలగాలని ఆకాంక్షించారు. తన పొరుగున ఉన్న అతి ముఖ్యమైన దేశంగా ఒమాన్ న్ను భారత దేశం ఎప్పుడూ పరిగణిస్తుందని ప్రధానమంత్రి నొక్కి చెప్పారు.
రసాయనాలు, ఎరువుల మంత్రిత్వ శాఖ
దేశవ్యాప్తంగా సంతృప్తికరంగా ఎరువుల లభ్యత: కేంద్ర మంత్రి శ్రీ డి.వి. సదానందగౌడ
తెలంగాణాలో యూరియా అందుబాటుపై కేంద్ర మంత్రి శ్రీ డి.వి.సదానంద గౌడను కలిసిన , తెలంగాణా వ్యవసాయ శాఖ మంత్రి శ్రీ సింగిరెడ్డి నిరంజన్ రెడ్డి.
ప్రస్తుత ఖరీఫ్ సీజన్ లో దేశవ్యాప్తంగా ఎరువులకు డిమాండ్ పెరిగినట్టు కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ తెలిపారు. ఈ అవసరానికి తగినట్టుగా ఉత్పత్తిదారులు, రాష్ట్రప్రభుత్వాలతో సన్నిహిత సహకారంతో పనిచేస్తున్నామని సదానందగౌడ తెలిపారు.
దీనికితోడు డిమాండ్కు తగినట్టుగా సరఫరాను పెంచడానికి దిగుమతుల సైకిల్ను కుదించినట్టు కూడా మంత్రి చెప్పారు.
తెలంగాణారాష్ట్ర వ్యవసాయ శాఖ మంత్రి శ్రీ సింగిరెడ్డి నిరంజన్రెడ్డి, రాష్ట్రంలో యూరియా డిమాండ్ కు సంబంధించి కేంద్ర రసాయనాలు, ఎరువుల శాఖ మంత్రి శ్రీ డి.వి.సదానందగౌడను కలిశారు. ఈ సారి రుతుపవనాలు ఊహించినదానికంటే మెరుగ్గా ఉండడంతో రాష్ట్రంలో రైతుల యూరియా వాడకం, డిమాండ్ లోపెరుగుదల కనిపించిందని చెప్పారు. అలాగే గత ఏడాది కంటే ఈ ఏడాది ఖరీఫ్ సీజన్లో సాగు విస్తీర్ణం పెరిగిందని చెప్పారు. ఈ నేపథ్యంలో తెలంగాణాకు సరిపడినంత యూరియా సరఫరా చేయాల్సిందిగా ఆయన కేంద్రమంత్రికి విజ్ఞప్తి చేశారు.
ఈ విషయమై స్పందిస్తూ శ్రీ డి.వి.సదానందగౌడ, దేశవ్యాప్తంగా ఎరువులు సంతృప్తికర స్ధాయిలో అందుబాటులో ఉన్నాయని, రాష్ట్రాల వద్ద తగినన్ని నిల్వలు ఉ న్నాయని చెప్పారు. ప్రస్తుత నాట్ల కాలంలో ఇంకా ఏవైనా అదనపు డిమాండ్ ఉంటే సరఫరాను వేగవంతం చేస్తామని అన్నారు. సకాలంలో రైతులకు యూరియా అందుబాటులో ఉండేలా చేయడం జరుగుతుందని ఆయన చెప్పారు.
జల శక్తి మంత్రిత్వ శాఖ
నీటి సరఫరా యాజమాన్యం నిర్వహణకు ఆధునిక విధాన రూపకల్పనకు పోటీ డిజిటల్ విధానంతో సమస్యకు పరిష్కారం
దేశంలో గ్రామీణ ప్రాంతాలలో ఉన్న ప్రతి గృహానికి 2024 నాటికి కొళాయి కనెక్షన్ ఇవ్వాలన్న లక్ష్యంతో రూపొందించిన పథకాన్ని ఆధునిక పరిజ్ఞానంతో అమలు చేయడానికి జల్ జీవన్ మిషన్ సన్నాహాలు చేస్తున్నది. ప్రజలకు అవసరమైన పరిమాణంలో ఎలాంటి అంతరాయాలు లేకుండా పథకాన్ని అమలు చేయాలని నిర్ణయించిన ప్రధుత్వం దీనికి ఆధునీకతను జోడించాలని నిర్ణయించింది. పథకం సక్రమంగా అమలు జరగడానికి ఇది అమలవుతున్న తీరుపై నిరంతర పర్యవేక్షణ అవసరముంటుంది. డిజిటలైసెషన్ మాత్రమే ప్రస్తుతం ఎదురవుతున్న సమస్యలను పరిష్కరించి పథకం అమలులోకి వచ్చిన తరువాత ఎదురయ్యే సమస్యలను పరిష్కరించడానికి అవకాశం కలుగుతుంది. అత్యంత ప్రధానమైన ఈ అంశాన్ని పరిష్కరించడానికి ఒక వ్యవస్థకు రూపకల్పన చేయాలని నిర్ణయించారు. ప్రజలు, సంస్థల నుంచి నీటి సరఫరా యాజమాన్యం, పర్యవేక్షణకు వ్యవస్థను అందించాలని కోరుతూ ఒక పోటీని నిర్వహించారు. ఐసిటీ గ్రాండ్ ఛాలెంజ్ పేరిట ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖతో కలసి జల్ శక్తి మంత్రిత్వ శాఖకు చెందిన జాతీయ జల్ జీవన్ మిషన్ ఈ పోటీకి ధరఖాస్తులు ఆహ్వానించింది. జల్ జీవన్ మిషన్ ఈ పోటీలో తీసుకునే తుది నిర్ణయానికి బెంగుళూరు కి చెందిన సి-డాక్ సాంకేతిక సహకారాన్ని అందించి తుది పోటీదారులను ఎంపిక చేస్తుంది. జల్ జీవన్ మిషన్ నిర్వహించిన ఈ పోటీకి దేశం నలుమూలల నుంచి స్పందన లభించింది. పోటీ పడడానికి అర్హతలు ఉన్న వ్యక్తులు, సంస్థలు దరఖాస్తులను పంపాయి. మొత్తం 218 దరఖాస్తులు అందాయి. 46 మంది వ్యక్తులు, 33 కంపెనీలు, 76 స్టార్ట్ అప్ సంస్థలు, 15 ఎల్ ఎల్ పి కంపెనీలు, 43 ఎం ఎస్ ఎం ఈ లు తమ ప్రతిపాదనలు అందించాయి. ప్రస్తుతం ఈ దరఖాస్తులను పరిశీలిస్తున్నారు. వీటిని కుదించి అర్హులను ఎంపిక చేయడం జరుగుతుంది. తుది జాబితాలో 10 ప్రతిపాదనలు గుర్తించి తిరిగి పోటీని నిర్వహించడం జరుగుతుంది. దీనికోసం ఎంపిక చేసిన వారు నిపుణులతో కూడిన ఎంపిక కమిటి ఎదుట ప్రదర్శన ఇవ్వవలసి ఉంటుంది. తుది పోటీలో ముగ్గురిని ఎంపిక చేస్తారు. మొదటి స్థానం పొందిన వారికి 50 లక్షల రూపాయలను, మిగిలిన ఇద్దరికి చెరి 20 లక్షల రూపాయల చొప్పున బహుమతులను ప్రధానం చేస్తారు.
భారతదేశంలోని గ్రామీణ ప్రాంతాలలో నీటి ఎద్దడి లేకుండా చేయాలన్న లక్ష్యంతో స్వదేశీ పరిజ్ఞానానికి ప్రాధాన్యత ఇవ్వడం గమనార్హం. ఈ పోటీలో పాల్గొన్నవారికి జల్ జీవన్ మిషన్ లక్ష్య సాధనలో పాల్గోడానికి అవకాశం కలుగుతుంది.
రక్షణ మంత్రిత్వ శాఖ
‘మేక్ ఇన్ ఇండియా’కు రక్షణ మంత్రిత్వ శాఖ బూస్ట్
- భారత సైన్యానికి 'సిక్స్ పినాకా రెజిమెంట్ల' సరఫరాకు గాను భారతీయ కంపెనీలతో రూ.2580 కోట్ల విలువైన ఒప్పందాలు చేసుకున్న ఎంఓడీ
‘మేక్ ఇన్ ఇండియా’ చొరవకు మరింత ప్రోత్సాహాన్ని అందిస్తూ.. భారత ప్రభుత్వపు రక్షణ రంగంలో రక్షణ మంత్రిత్వ శాఖ  సముపార్జన విభాగం ఈ రోజు పలు కీలక ఒప్పందాలను కుదుర్చుకుంది. భారత సైన్యం యొక్క ఫిరంగి దళ రెజిమెంట్లకు 'సిక్స్ పినాకా రెజిమెంట్ల' సరఫరా నిమిత్తం ఎంఓడీ దాదాపుగా రూ.2580 కోట్ల ఒప్పందాల్ని కుదుర్చుకుంది. ఒప్పందం చేసుకున్న సంస్థల్లో మెస్సర్స్ భారత్ ఎర్త్ మూవర్స్ లిమిటెడ్ , మెస్సర్స్ టాటా పవర్ కంపెనీ లిమిటెడ్  మరియు మెస్సర్స్ లార్సెన్ & టౌబ్రో  ఉన్నాయి. ఈ 'సిక్స్ పినాకా రెజిమెంట్ల'లో 114 ఆటోమేటెడ్ గన్ ఎయిమింగ్ & పొజిషనింగ్ సిస్టమ్  కలిగిన లాంచర్లు మరియు 45 కమాండ్ పోస్టులను మెస్సర్స్ టీపీసీఎల్ మరియు మెస్సర్స్ ఎల్ అండ్ టీ నుంచి మరియు దాదాపు 330 వాహనాలను మెస్సర్స్ బీఈఎంఎల్ నుంచి సమీకరించనున్నారు. ఈ 'సిక్స్ పినాకా రెజిమెంట్లు'మన దేశపు ఉత్తర మరియు తూర్పు సరిహద్దుల్లో పని చేయనున్నాయి. ఇవి మన సాయుధ దళాల యొక్క ఆపరేషన్ సంసిద్ధతను మరింత పెంచనున్నాయి. 'సిక్స్ పినాకా రెజిమెంట్ల' స్థాపనను 2024 నాటికి పూర్తి చేయాలని రక్షణ వర్గాలు భావిస్తున్నాయి. దాదాపు 70% స్వదేశీ కంటెంట్తో కొనుగోలు  వర్గీకరణ కింద.. ఈ ప్రాజెక్టును రక్షణ మంత్రి శ్రీ రాజనాథ్ సింగ్, ఆర్థిక మంత్రి శ్రీమతి నిర్మలా సీతారామన్లు ఆమోదం తెలిపారు. పినాకా మల్టిపుల్ లాంచ్ రాకెట్ సిస్టమ్ను  మన దేశీయంగా డీఆర్డీఓ రూపొందించి అభివృద్ధి చేసింది. దీనిని పైన పేర్కొన్న దేశీయ రక్షణ పరిశ్రమలు ఉత్పత్తి చేస్తున్నాయి. ఇది భారత ప్రభుత్వం  ఆధ్వర్యంలో ప్రభుత్వ- ప్రైవేట్ భాగస్వామ్యాన్ని ప్రదర్శించే ఒక ప్రధానమైన రక్షణ ప్రాజెక్ట్. క్షేత్రస్థాయిలో కీలకమైన అత్యాధునిక రక్షణ సాంకేతిక పరిజ్ఞానాలలో “అత్మ నిర్భర్”కు ఇది తగిన తోడ్పాటును అందించనుంది.
హోం మంత్రిత్వ శాఖ
ప్రధాని ఆదేశాల ప్రకారం రాష్ట్రాలకు రాష్ట్ర విపత్తు ముప్పు నిర్వహణ
నిధి కింద రూ .11,092 కోట్ల విడుదలకు దేశీయాంగ శాఖ ఆమోదం
ప్రధానమంత్రి శ్రీ నరేంద్ర మోదీ నిన్న ముఖ్యమంత్రులతో దృశ్య-శ్రవణ మాధ్యమ సమావేశం నిర్వహించిన సందర్భంగా ఇచ్చిన హామీ మేరకు- అన్ని రాష్ట్రాలకూ రాష్ట్ర విపత్తు ముప్పు నిర్వహణ నిధి  కింద రూ.11,092 కోట్లు విడుదల చేసేందుకు దేశీయాంగ శాఖ  మంత్రి శ్రీ అమిత్ షా ఆమోదం తెలిపారు. కేంద్ర ప్రభుత్వం 2020-21కిగాను SDRMFలో తన వాటాకింద తొలివిడతగా ఈ నిధులను ముందుగానే విడుదల చేసింది. అలాగే ఆయా రాష్ట్రాల్లో కోవిడ్-19 నిరోధం, ఉపశమన చర్యల కోసం ప్రభుత్వాలకు అదనపు నిధుల అందుబాటు దృష్టితో రాష్ట్ర విపత్తు ప్రతిస్పందన నిధి  నిల్వ సొమ్ము ప్రత్యేక వినియోగానికి వీలుగా కేంద్రం 14.03.2020న వెసులుబాటు కల్పించింది. అనుమానిత వ్యాధి పీడితుల దిగ్బంధ కేంద్రాలు, నమూనాల సేకరణ-నిర్ధారణ, అదనపు ప్రయోగశాలల ఏర్పాటు, ఆరోగ్య సేవల సిబ్బంది కోసం వ్యక్తిగత రక్షణ సామగ్రి కొనుగోలు, వెంటిలేటర్లు, థర్మల్ స్కానర్లు తదితర సామగ్రి సమీకరణ కోసం రాష్ట్రాలు ఈ నిధులను వాడుకోవాల్సి ఉంటుంది. అలాగే జాతీయ దిగ్బంధం నేపథ్యంలో వలస కార్మికులు, నిలువనీడ లేని పేదలకు ఆహారం, ఆశ్రయం కల్పించే సదాశయంతో SDRF నిధుల వినియోగానికి రాష్ట్రాలను అనుమతిస్తూ కేంద్ర ప్రభుత్వం 28.03.2020న ఆదేశాలిచ్చింది.
ప్రధాన మంత్రి కార్యాలయం
రికార్డులను అధిగమించిన సంఖ్యలో టీకాలు వేయడాన్ని అభినందించిన - ప్రధానమంత్రి
రికార్డులను అధిగమించిన సంఖ్యలో ఈ రోజు టీకాలు వేయడం పట్ల ప్రధానమంత్రి శ్రీ నరేంద్రమోదీ సంతోషం వ్యక్తం చేశారు. ఈ సందర్భంగా ముందు వరుసలో పనిచేస్తున్న కరోనా యోధుల కృషిని ఆయన ప్రశంసించారు.
ఈ మేరకు, ప్రధానమంత్రి, సామాజిక మాధ్యమం ద్వారా ఒక సందేశం ఇస్తూ,
"రికార్డులను అధిగమించిన సంఖ్యలో ఈ రోజు టీకాలు వేయడం చాలా సంతోషాన్ని కలిగించింది. కోవిడ్-19 తో పోరాడటానికి టీకా, మనకు బలమైన ఆయుధం గా నిలిచింది. టీకాలు వేయించుకున్న వారందరికీ శుభాకాంక్షలు. పెద్ద సంఖ్యలో ప్రజలు టీకాలు వేయించుకునేలా నిర్ధారించడానికి కృషి చేస్తున్న ఫ్రంట్-లైన్ యోధులు అందరికీ అభినందనలు.
ఈ విషయంలో భారతదేశం చాలా మంచిగా పని చేసింది." అని పేర్కొన్నారు.
ప్రధాన మంత్రి కార్యాలయం
కీలక మౌలిక రంగాల పని తీరును సమీక్షించిన ప్రధాన మంత్రి
బొగ్గు, విద్యుత్తు, గృహ నిర్మాణం, పిఎమ్జిఎస్ వై లు సహా కీలకమైన అవస్థాపన రంగాలలో పురోగతి క్రమాన్ని ప్రధాన మంత్రి శ్రీ నరేంద్ర మోదీ గురువారం నాడు సమీక్షించారు. దాదాపు రెండున్నర గంటల పాటు జరిగిన ఈ సమీక్ష సమావేశానికి భారత ప్రభుత్వ అవస్థాపన సంబంధిత మంత్రిత్వ శాఖలలోని ఉన్నతాధికారులు, పిఎమ్ఒ మరియు నీతి ఆయోగ్ లకు చెందిన ఉన్నతాధికారులు హాజరయ్యారు.
నీతి ఆయోగ్ సిఇఒ ఈ సమావేశంలో ప్రస్తావించిన మేరకు, పలు రంగాలలో అసాధారణమైన ప్రగతి చోటు చేసుకొన్నట్లు గుర్తించారు. ‘ప్రధాన మంత్రి గ్రామ్ సడక్ యోజన’  లో భాగంగా లక్ష్యంగా పెట్టుకొన్న దాదాపు 1.45 లక్షల జనావాసాలలో 81 శాతం జనావాసాలను ఇంత వరకు అనుసంధానించడం జరిగింది. మిగిలివున్న జనావాసాలను నిర్ణీత కాలావధి లోపల అనుసంధానించే దిశగా ముందుకు సాగుతున్నట్లు అధికారులు తెలిపారు. ఈ పనిని పూర్తి చేయడానికి అందుబాటులో ఉన్న వనరులను ఏడాది పొడవునా సర్వోత్తమమైన రీతిలో వినియోగించుకోవలసిందంటూ ప్రధాన మంత్రి సూచించారు. కేంద్ర బడ్జెటు తేదీని ముందుకు జరపడం పనితీరును మరింతగా మెరుగు పరచుకోవడానికి తోడ్పడుతుందన్న ఆశాభావాన్ని కూడా ఆయన వ్యక్తం చేశారు. Meri Sadak App ద్వారా వచ్చినటువంటి ఫిర్యాదులను త్వరితగతిన పరిష్కరిస్తున్న విషయాన్ని అధికారులు ప్రధాన మంత్రి దృష్టికి తీసుకు వచ్చారు. ఫిర్యాదులను క్షుణ్ణంగా విశ్లేషించాలని, అలా చేయడం వల్ల అవసరమైన చోట్లల్లా సకాలంలో పరిష్కారపూర్వక చర్యలను తీసుకోవడానికి వీలు పడుతుందని ఆయన చెప్పారు.
2019 కల్లా పల్లె ప్రాంతాలలో ఒక కోటి ఇళ్ళను నిర్మించాలన్న మార్గ సూచి దిశగా నమోదవుతున్న పురోగతిని ప్రధాన మంత్రి సమీక్షిస్తూ, ఈ విధమైన గృహ నిర్మాణం లబ్దిదారుల జీవితాలలో ప్రసరింపజేస్తున్న సకారాత్మక ప్రభావాన్ని తగిన రీతిలో అధ్యయనం చేయాలన్నారు. ప్రధానంగా వారి జీవన నాణ్యతను మెరుగు పరచడం పైన శ్రద్ధ తీసుకోవాలని ప్రధాన మంత్రి చెప్పారు.
బొగ్గు రంగ సమీక్ష సందర్భంగా అత్యాధునిక సాంకేతికత అండదండలతో భూగర్భ ప్రాంతాలలో గనుల తవ్వకంలోను మరియు బొగ్గు నుండి గ్యాస్ ను ఉత్పత్తి చేయడంలోను సరికొత్త ప్రయత్నాలు చేయవలసిందిగా ప్రధాన మంత్రి పిలుపునిచ్చారు. గ్రామీణ ప్రాంతాలకు విద్యుత్తు సౌకర్యాన్ని మరియు కుటుంబాలకు విద్యుత్తు సౌకర్యాన్ని సమకూర్చడం కోసం నిర్దేశించుకొన్న లక్ష్యాలను సాధించే దిశగా చోటు చేసుకొంటున్న పురోగతి ని గురించి కూడా సంబంధిత అధికారులు ప్రధాన మంత్రి దృష్టికి తీసుకువచ్చారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“పీఎంఆర్టీఎస్ & సీఎంఆర్టీఎస్ అనుమతుల నిబంధనలు & షరతుల సమీక్ష”పై ట్రాయ్ విడుదల చేసిన సంప్రదింపుల పత్రంపై వ్యాఖ్యలు/ప్రతివ్యాఖ్యలు స్వీకరించడానికి చివరి తేదీ పొడిగింపు
'టెలికాం రెగ్యులేటరీ అథారిటీ ఆఫ్ ఇండియా' , 29.08.2023న, “పీఎంఆర్టీఎస్ & సీఎంఆర్టీఎస్ అనుమతుల నిబంధనలు & షరతుల సమీక్ష”పై సంప్రదింపుల పత్రాన్ని విడుదల చేసింది. ఆ సంప్రదింపు పత్రంలోని అంశాలపై సంబంధిత వాటాదార్ల నుంచి రాతపూర్వక వ్యాఖ్యలు స్వీకరించడానికి చివరి తేదీగా 26.09.2023, ప్రతివ్యాఖ్యల కోసం చివరి తేదీగా 10.10.2023ను నిర్ణయించింది.
వ్యాఖ్యలు సమర్పించడానికి సమయం పొడిగింపు కోసం పరిశ్రమ వర్గాలు చేసిన అభ్యర్థనలను దృష్టిలో ఉంచుకుని, రాతపూర్వక వ్యాఖ్యలు & ప్రతివ్యాఖ్యలు సమర్పించే చివరి తేదీని వరుసగా 24.10.2023 & 07.11.2023 వరకు పొడిగించింది. మరోమారు గడువు పొడిగింపు కోసం వచ్చే అభ్యర్థనలను ట్రాయ్ పరిగణనలోకి తీసుకోదు.
వ్యాఖ్యలు/ప్రతివ్యాఖ్యలను శ్రీ అఖిలేష్ కుమార్ త్రివేది, సలహాదారు , ట్రాయ్ చిరునామాకు పంపవచ్చు. ఎలక్ట్రానిక్ రూపంలో advmn@trai.gov.inకు ఈ-మెయిల్ చేయవచ్చు. ఏదైనా స్పష్టత/సమాచారం కోసం శ్రీ అఖిలేష్ కుమార్ త్రివేదిని టెలిఫోన్ నంబర్ +91-11-23210481లో సంప్రదించవచ్చు.
ప్రధాన మంత్రి కార్యాలయం
ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ యొక్క కన్నుమూత పట్ల సంతాపం తెలిపిన ప్రధాన మంత్రి
ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ యొక్క కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ట్విటర్ లో పొందుపరచిన ఒక సందేశం లో ‘‘సమాజాని కి ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ చేసిన పవిత్ర సేవ కు గాను మనం ఆయన ను ఎల్లప్పటికీ స్మరించుకొంటాము. ఆయన మానవుల బాధల ను తగ్గించడం కోసం మరియు కరుణ ను పెంపు చేయడం కోసం కఠోరం గా శ్రమించారు. ఒక్క భారతదేశంలోనే కాక ప్రపంచవ్యాప్తం గా కూడా అసంఖ్యాక ప్రజ ఆయన ను స్మరించుకొంటూ ఉంటుంది.
ఆచార్య శ్రీ పురుషోత్తంప్రియదాస్ జీ స్వామిశ్రీ మహారాజ్ కు అపారమైన జ్ఞానం ప్రాప్తించింది. సాముదాయిక సేవ, విద్య, ఇంకా మహిళల కు సాధికారిత కల్పన ల పట్ల ఆయన ప్రభావాన్ని సదా జ్ఞాపకం పెట్టుకోవడం జరుగుతుంది. ఆయన తో అనేక సార్లు చర్చించే అవకాశాలు నాకు దక్కాయి మరి ఆ సంగతుల ను నేను ఎన్నటికీ మరచిపోను. ఓమ్ శాంతి’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
సంచార జాతులు, డీనోటిఫై చేసిన తెగల అభివృద్ధి
సంచార జాతులు, డీనోటిఫై చేసిన తెగల సంక్షేమం కోసం "డీఎన్టీ వర్గాల ఆర్థిక సాధికారత పథకం " అనే ప్రత్యేక పథకాన్ని డిపార్టుమెంట్ ఆమోదించింది. అందులో, ఈ క్రింది నాలుగు అంశాలు ఇమిడి ఉన్నాయి:పోటీ పరీక్షల్లో పాల్గొనేలా డీఎన్టీ అభ్యర్థులకు మంచి నాణ్యత గల శిక్షణ ఇవ్వడంఆరోగ్య బీమా కల్పించడంసామాజిక స్థాయిలో జీవనోపాధి మార్గాలను కల్పించడంఈ వర్గాల ప్రజలు నిర్మించుకునే ఇళ్లకు ఆర్థిక సాయం అందించడం
కేంద్ర సామాజిక న్యాయం, సాధికారత శాఖ సహాయ మంత్రి సుశ్రీ ప్రతిమ భౌమిక్ ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
బయోమెడికల్ రిసర్చ్ కెరియర్ ప్రోగ్రామ్ ను అయిదు సంవత్సరాల పాటు పొడిగించేందుకు ఆమోదం తెలిపిన మంత్రివర్గం
బయోమెడికల్ రిసర్చ్ కెరియర్ ప్రోగ్రామ్  మరియు వెల్కమ్ ట్రస్ట్ / డిబిటి ఇండియా అలయన్స్ ను దాని ఆరంభిక పది సంవత్సరాల కాలం  నుండి పొడిగించి కొత్త గా అయిదు సంవత్సరాల దశ  లోనూ అమలుపరచేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. మరో వైపు, డబ్ల్యుటి కి బయోటెక్నాలజీ విభాగం  తన వచనబద్ధత ను డబ్ల్యుటి తో పోల్చితే రెండు రెట్లు పెంచేసింది.
ఈ నిర్ణయం తో మొత్తం 1,092 కోట్ల రూపాయల మేరకు ఆర్థిక భారం పడనుంది. దీనిలో డిబిటి మరియు డబ్ల్యు టి వరుసగా 728 కోట్ల రూపాయల ను మరియు 364 కోట్ల రూపాయల ను అందజేయనున్నాయి.
ఈ ప్రోగ్రాము 1:1 భాగస్వామ్యం లో తన పది సంవత్సరాల ఆర్థిక పోషణ కాలం లో భారతదేశం లో అత్యాధునిక బయోమెడికల్ రిసర్చ్ సంబంధిత అత్యున్నత ప్రపంచ ప్రమాణాలు కలిగిన ప్రతిభల ను పెంచడం మరియు శిక్షణను ఇవ్వడానికి సంబంధించిన తన ఉద్దేశ్యాల ను నెరవేర్చింది. తత్ఫలితం గా సామాజిక ఆవశ్యకతల ను పూర్తి చేయడం కోసం ముఖ్యమైన వైజ్ఞానిక పురోగతి ని సాధించడం జరిగింది.
బిఆర్సిపి తో- విదేశాల లో పనిచేస్తున్న ఉత్తమ భారతీయ శాస్త్రవేత్తల కు స్వదేశాని కి తిరిగి రావడం ఆకర్షణీయంగా మారిపోయింది. దీనితో పాటు, బిఆర్ సిపి కారణం గా భారతదేశం లో పలు ప్రాంతాల లో ప్రపంచ స్థాయి బయోమెడికల్ రిసర్చ్ ను చేపట్టే కేంద్రాల సంఖ్య భారీ గా పెరిగిపోయింది.
ఈ కార్యక్రమం యొక్క తదుపరి  దశ లో ఈ సామర్ధ్యాన్ని మరింత పెంచడానికి వీలు ఏర్పడుతుంది. అంతేగాక, భారతదేశంలో ఆరోగ్య సంబంధమైన ప్రధాన సవాళ్ల ను అధిగమించడం కోసం సాగుతున్న కృషి ని, క్లినికల్ రిసర్చ్ ను కూడా బలోపేతం చేయడం జరుగుతుంది. భారత ప్రభుత్వం యొక్క పెరిగిన భాగస్వామ్యం తో ఈ కార్యక్రమాన్ని కొనసాగించడమనేది అత్యంత ముఖ్యమైపోతోంది. ఎందుకంటే అలా జరిగితేనే ఆశించిన పరిణామాలు సిద్ధించగలుగుతాయి.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
ప్రైవేట్ రంగంలో పర్యావరణ మార్పు గురించి కూడా ప్రకటించడం చరిత్రాత్మకం: శ్రీ ప్రకాష్ జవదేకర్
వాతావరణ మార్పులపై భారత సిఇఓ ఫోరం ప్రభుత్వ మరియు ప్రైవేటు రంగాల మధ్య దీర్ఘకాలిక మరియు స్థిరమైన భాగస్వామ్యాన్ని ఏర్పరుస్తుంది.
పర్యావరణ, అటవీ, వాతావరణ మార్పుల మంత్రి శ్రీ ప్రకాష్ జవదేకర్ మాట్లాడుతూ, పారిస్ ఒప్పందంలో భారతదేశం తన లక్ష్యాలను సాధించే దిశగా ముందుకు సాగుతోందని, దేశం దాని జాతీయంగా నిర్ణయించిన సహకారాల పై పనిచేస్తోందని అన్నారు. వాతావరణ మార్పులపై పోరాడటంలో, ప్రభుత్వ స్థాయిలోనే కాకుండా, ప్రైవేట్ స్థాయిలో కూడా, నిబద్ధతను చూపిస్తుంది మరియు పరిష్కరిస్తుందని తెలిపారు. వర్చువల్ ఇండియా సీఈఓ ఫోరం ఆన్ క్లైమేట్ చేంజ్లో 24 మంది ముఖ్య పరిశ్రమల దిగ్గజాలు, పర్యావరణ, అటవీ, వాతావరణ మార్పుల మంత్రిత్వ శాఖ సంతకం చేసిన వాతావరణ మార్పుపై డిక్లరేషన్ విడుదల చేసిన శ్రీ జవదేకర్, ప్రైవేటు రంగ సంస్థల ఈ ప్రకటన  స్వచ్ఛందమైనది, చారిత్రాత్మక మైనది అని అభివర్ణించారు.
"ప్రపంచం చాలా విషయాలు చెబుతుంది మరియు బోధిస్తుంది కాని ఆచరణలోకి తీసుకురావడం చాలా కష్టమైన విషయం. ఈ రోజు ఐక్యరాజ్యసమితి పర్యావరణ వ్యవస్థ మరియు యుఎన్ఎఫ్సిసి తమ సొంత కార్బన్ తటస్థత ప్రణాళికలను పాటించటానికి, ప్రకటించడానికి భారతదేశం మరియు దాని కార్పొరేట్ ప్రపంచం ఈ ప్రయత్నాన్ని గమనిస్తాయని నేను భావిస్తున్నాను. ”, అని శ్రీ జవదేకర్ అన్నారు
ఫోరంను ఉద్దేశించి శ్రీ జవదేకర్ కార్పొరేట్ ప్రపంచానికి డికార్బొనైజేషన్ కోసం వారు ఏ చర్యలు మరియు చొరవ తీసుకుంటున్నారో ప్రచారం చేయాలని సూచించారు.
ఈ కార్యక్రమంలో సీఈఓలు, టాటా, రిలయన్స్, అదానీ గ్రూప్, మహీంద్రా, సన్ ఫార్మా, డాక్టర్ రెడ్డీస్ వంటి ముఖ్య పరిశ్రమల అధిపతులు వారు తీసుకున్న వివిధ స్వచ్ఛమైన ప్రక్రియలు కార్యక్రమాలు, 2020 తరువాత మరింత డీకార్బోనైజేషన్ వైపు వారి ఎజెండాను రూపొందించారు.వాతావరణ మార్పులపై కార్పొరేట్ రంగం చూపించిన విశ్వాసంతో ప్రభుత్వం, ప్రైవేటు రంగం సమన్వయం ఏర్పడింది. ఇది దేశ ప్రయోజనాలను పరిరక్షించడంలో సహాయపడుతుంది,
పారిస్ ఒప్పందం ప్రకారం వాతావరణ మార్పుల బాధ్యతలను నెరవేర్చడానికి భారతదేశం సరైన గమనంలో ఉందని నిర్ధారించడానికి సహాయపడుతుంది.
(తక్కువ కార్బన్ స్థిరమైన ఆర్థిక వ్యవస్థలను సృష్టించడంలో ప్రైవేట్ రంగం కీలక పాత్ర పోషిస్తుంది, వాతావరణ మార్పులపై అనేక స్వచ్ఛంద చర్యలను ప్రారంభించింది, ఇది భారతదేశం ఎన్డిసి లక్ష్యాలను సాధించడంలో దోహదపడుతుంది. క్యోటో ప్రోటోకాల్ క్లీన్ డెవలప్మెంట్ మెకానిజంలో భారతదేశం పాల్గొనడం మరియు పారిస్ ఒప్పందం ఆర్టికల్ 6 కు వెళ్లడం ద్వారా ప్రైవేటు రంగం కూడా ప్రయోజనం పొందింది, వాతావరణ మార్పు మరియు స్థిరమైన అభివృద్ధి లక్ష్యాలను చేరుకోవడానికి మరిన్ని అవకాశాలను అందిస్తుంది
పూర్తి కార్యక్రమం వీక్షించడానికి ఇక్కడ క్లిక్ చేయండి..... HERE